《同心言如兰》
宋代·林希逸

金石同心好，言言可起予。纫兰应足比，伐木义何如。

慷慨输情久，芬芳入室初。诺能为一布，佩不必三闾。

椒榝能欺我，松梅合友渠。衔杯时对饮，冷淡共园蔬。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。